armvectores/hy_wikipedia_2023 huggingface dataset:
Նոր Շոտլանդիա (թերակղզի)

Անվան այլ կիրառումների համար տե՛ս՝ Նոր Շոտլանդիա (այլ կիրառումներ)Նոր Շոտլանդիա (անգլ.՝ Nova Scotia peninsula), թերակղզի Կանադայի հարավ-արևելքում։


== Աշխարհագրություն ==

Նոր Շոտլանդիա թերակղզու տարածքում է գտնվում Կանադայի համանուն նահանգի մեծ մասը։ Թերակղզու երկարությունը մոտ 430 կմ է, լայնությունը՝ 130 կմ։ Արևելքում Կանսոյի նեղ նեղուցը բաժանում է այն Քեյփ Բրետոն խոշոր կղզուց, հյուսիսում Նորթամբերլենդ նեղուցը՝ Էդուարդ արքայազնի կղզուց։ Հարավում և հարավ-արևելքում ողողվում է Ատլանտյան օվկիանոսի ջրերով, արևմուտքում՝ Մեն ծոցի ջրերով, հյուսիս-արևմուտքում՝ Ֆանդի ծոցի ջրերով։ Թերակղզին կապված է մայրցամաքի հետ (Նյու Բրանսուիկի նահանգ) հյուսիս-արևմուտքում միայն Շիգնեկտոյի նեղ պարանոցով։
Հարավում և հարավ-արևելքում թերակղզու ափերը խիստ կտրտված են և խորը ծոցերով, ֆիարդաներով և ծովախորշերով։ Ծոցերն են՝ Ֆանդի, Մայնաս, Շիգնեկտո, Սենտ Ջորջ, Քանթրի (Country Harbour), Ինդիան  (Indian Harbour), Մուսկուոդոբոյտ (Musquodoboit Harbour): Ծովախորշերն են՝ Աննապոլիս, Շեդաբակտո, Մարգարեթս (Margarets Bay), Մահոուն (Mahone Bay), Մեդուեյ (Medway Bay), Ջորդան (Jordan Bay), Սենտ Մերիս, Քոբեկուիդ (Cobequid Bay): Ջրափնյա գծի ընդհանուր երկարությունը 7579 կմ է։ Ափամերձ ջրերում սփռված են 3809 փոքր կղզիներ։
Գետերն են՝ Աննապոլիս, Մերսեյ (Mersey River) և Մեդուեյ (Medway River), Բիվեր, Մուս, Շուբենակադի (Shubenacadie River), ինչպես նաև մի քանի հազար փոքր գետակներ և առվակներ։ Ամենամեծ լճերն են՝ Ռոսինյոլ, Կեջիմկուջիկ, Պարադայզ (Paradise Lake), Մալգրեյվ (Mulgrave Lake). Առավել նշանակալից քաղաքներն են Հալիֆաքսը և Դարտմուտը։ Թերակղզու ծայրակետերն են հյուսիս-արևելքում Ջորջ հրվանդանը, արևելքում՝ Կանսոյի հրվանդանը, հարավում՝ Բակկարո հրվանդանը։


== Երկրաբանություն ==
Թերակղզին կազմված է պալեոզոյան դարաշրջանի ժայռերից՝ գրանիտներից, ավազաքարերից, գնեյսներից։ Հիմնական օգտակար հանածոներն են՝ քարածուխը, հալիտը, բարիտները, գիպսը։ Հանվում են նաև ավազ ու մանրախիճ։ Շելֆում (Սեյբլ կղզու մոտ) հայտնաբերվել են նավթի ու գազի հանքավայրեր։


== Կլիմա և ռելիեֆ ==
Կլիման մեղմ է (չափավոր և խոնավ). մեկ տարվա ընթացքում լինում են մինչև 1200 մմ տեղումներ, բայց թերակղզին պարբերաբար զգում է արևելյան ուժեղ քամիների և փոթորիկների ազդեցությունը։ Թերակղզու մակերեսը հարթավայրային է՝ մինչև 275 մետր բարձրության առանձին լեռնաշղթաներով, ծածկված փշատերև և լայնատերև անտառներով։


== Բնության պահպանություն ==
Թերակղզու տարածքում է գտնվում Կեջիմկուջիկ ազգային պարկը և մի քանի նահանգային պարկեր՝ Քեյփ Չիգնեկտո, Արիսաիգ (անգլ.՝ Arisaig Provincial Park), Բեյֆիլդ Բիչ (անգլ.՝ Bayfield Beach Provincial Park), Բիվեր Մաունթին (անգլ.՝ Beaver Mountain Provincial Park), Պոմկետ Բիչ (անգլ.՝ Pomquet Beach Provincial Park), Քեյփ Շիգնեկտո։ Բնական արգելոցներն են Տոբեատիկը, Մակգիլ Լեյքը, Կլոդ Լեյքը։


== Պատկերասրահ ==

		
		
		
		
		


== Տես նաև ==
Նոր Շոտլանդիայի աշխարհագրություն
Նոր Շոտլանդիա


== Ծանոթագրություններ ==
Մոկսաևո

Մոկսաևո (ռուս.՝ Моксаево), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կադռինա (գյուղ, Պալա շրջան)

Անվան այլ կիրառումների համար տե՛ս՝ ԿադռինաԿադռինա (էստ․՝ Kadrina), գյուղ Էստոնիայի Յիգևամաա նահանգի Պալա շրջանում։
2011 թվականի տվյալներով գյուղում բնակվում էր 37 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(7292) Պրոսպերին

(7292) Պրոսպերին (անգլ.՝ Prosperin), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 1-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,390453 ա. մ., առավելագույնը մոտենում է 2,1397 ա. մ. հեռավորության վրա և հեռանում 2,6412 ա. մ.։ Արեգակի շուրջ մեկ ամբողջական պտույտ է կատարում 1349,95 երկրային օրվա ընթացքում, իր ուղեծրով շարժվելով միջինում 0,266676 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7292) Պրոսպերին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Call You Mine

«Call You Mine», ամերիկյան The Chainsmokers դուետի և ամերիկացի երգչուհի Բիբի Ռեքսայի համատեղ երգը։ Թողարկվել է 2019 թվականի մայիսի 31-ին որպես The Chainsmokers-ի սպասվող World War Joy երրորդ ստուդիական ալբոմի չորրորդ սինգլ : Երգի տեսահոլովակը թողարկվել է երգի հետ միասին։ «Call You Mine» երգը The Chainsmokers-ի և Բիբի Ռեքսայի երրորդ համգործակցությունն է, որը հաջորդել է Cash Cash տրիո խմբի «Take Me Home» երգի համատեղ ռեմիքսին, որին մասնակցել է Ռեքսան՝ որպես վոկալիստ և և Ռեքսայի դեբյուտային՝ «I Can't Stop Drinking About You» սինգլի ռեմիքսին։


== Աջակցում ==
Մայիսի 28-ին և՛ The Chainsmokers-ը, և՛ Բիբի Ռեքսան տարածել են տեսահոլովակի պաստառները՝ նշելով միմյանց ու թողնելով «Friday» և «FRIDAY 5/31» հաղորդագրությունները։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Ռոնսենե

Ռոնսենե (ֆր.՝ Roncenay), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 134 մարդ, բնակչության խտությունը` 35.08 մարդ/կմ²։ Բնակավայրը զբաղեցնում է 3.82 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 11 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 95 աշխատունակ (15-64 տարեկան)  բնակիչ, որոնցից ակտիվ էին 66-ը, իսկ ոչ ակտիվները` 29։ Ակտիվության ցուցանիշը կազմում է 69,5 %։ 66 աշխատունակ մարդկանցից աշխատել է 57 անձ (31 տղամարդ և 26 կին)։ Գործազուրկ են եղել 9 անձ (4 տղամարդ և 5 կին)։ 29 անաշխատունակներից 7-ը եղել են աշակերտներ կամ ուսանողներ, 16-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Անուշավան Ալեքսանյան

Անուշավան Սոսիկի Ալեքսանյան (հոկտեմբերի 20, 1969(1969-10-20), Առինջ, Աբովյանի շրջան, Հայկական ԽՍՀ, ԽՍՀՄ - հոկտեմբերի 24, 2020(2020-10-24), Մարտունի, Մարտունու շրջան, Արցախ), հայ ազտամարտիկ, «Հատուկ գունդ» զորամիավորման անդամ, «Պատերազմի վերտերանների միություն» ՀԿ-ի վարչության անդամ, Արցախյան ազատամարտի և 44-օրյա պատերազմի մասնակից։


== Կենսագրություն ==
Ծնվել է 1969 թվականի հոկտեմբերի 20-ին Աբովյանի շրջանի Առինջ գյուղում։


=== Մարտական ուղի ===
1992 թվականի փետրվարի 11-ից անդամագրվել է Հատուկ գունդ զորամիավորմանը, մասնակցել Արցախյան ազատամարտին։ 1992 թվականի ապրիլի 19-ից մինչև հուլիսի 4-ը մասնակցել է Շահումյանի շրջանի մարտական գործողություններին։ 1992 թվականի օգոստոսի 4-ից մինչև օգոստոսի 10-ը մասնակցել է Արծվաշենի մարտական գործողություններին, ապա օգոստոսի 15-ից մինչև հոկտեմբերի 6-ը, 1993 թվականի հուլիսի 27-ից մինչև օգոստոսի 17-ը և հոկտեմբերի 17-ից մինչև նոյեմբերի 23-ը մասնակցել Լաչինի շրջանի մարտական գործողություններին։ 1994 թվականի հունվարի 12-ից մինչև հունվարի 27-ը և մարտի 16-ից մինչև մայիսի 13-ը մասնակցել է Վարդենիսի շրջանի մարտական գործողություններին։ Հրադադարից հետո, մինչև 1996 թվականը եղել է պայմանագրային զինծառայող, հետախուզության պետ։
2020 թվականի սեպտեմբերի 29-ից որպես սպա մասնակցել է 44-օրյա պատերազմին, հոկտեմբերի 1-ից կռվել է Մարտունու 2-րդ պաշտպանական շրջանում։ Զոհվել է 2020 թվականի հոկտեմբերի 24-ին, անօդաչու թռչող սարքի հարվածից։ Զոհվելու մասին պաշտոնապես հայտարարվել է Արցախի Հանրապետության Պաշտպանության բանակի կողմից՝ 2020 թվականի նոյեմբերի 17-ին


== Պարգևներ ==
Հայաստանի Հանրապետության նախագահի հրամանագրով 2022 թվականի հունվարի 27-ին պարգևատրվել է՝ «Հայրենիքին մատուցած ծառայությունների համար» 2-րդ աստիճանի մեդալով։


== Ծանոթագրություններ ==
Միլոսլավսկի շրջան

Միլոսլավսկի շրջան (ռուս.՝ Милославский район), մունիցիպալ շրջան Ռուսաստանի Դաշնության Ռյազանի մարզում։
Ստեղծվել է 1929 թվականին։ Վարչական կենտրոնը՝ Միլոսլավսկոե։


== Աշխարհագրություն ==
Շրջանի տարածքի մակերեսը կազմում է 1397 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13445 մարդ։ Բնակչության խտությունը կազմում էր 9,62 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ժողովածու (1196)

Ժողովածու (1196), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1196 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 23×17,5 չափս։ Ձեռագիրը կազմված է 424 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ վարդագույն մետաքս։ Հիշատակարաններ՝ Հետագայի 9բ (1716թ.):


== Բովանդակություն ==
Գր. Տաթևացւոյ Մեկնութիւնք Սաղմոսաց, Եսայեայ։
Քարոզ։
«Սա է աղբիւր հոսեալ ի տանէն աստուծոյ...»։
Յաղագս թէ է՞ աստուած։


== Ծանոթագրություններ ==
Նեժին

Նեժին (ուկրաիներեն՝ Ніжин), քաղաք Ուկրաինայի Չեռնիգովի մարզի Նեժինի քաղաքային խորհուրդում, շրջկենտրոն։ Բնակավայրը նախկինում նաև անվանվել է Նեժատին, Ունենիժ։ Հիմնադրվել է 993 թվականին։
2010 թվականի տվյալներով Նեժին քաղաքում բնակվում էր 74 058 մարդ։ Բնակավայրը զբաղեցնում է 50,5 կմ² տարածք։ Բնակչության խտությունը կազմում էր 1711 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Զավեն Պետրոսյան

Զավեն Ասլիբեկի Պետրոսյան (փետրվարի 17, 1957(1957-02-17), Ջուջևան, Նոյեմբերյանի շրջան, Հայկական ԽՍՀ, ԽՍՀՄ), գեղանկարիչ, բանաստեղծ, լրագրող։ Հայաստանի գրողների միության անդամ (2009)։


== Կենսագրություն ==
Ծնվել է 1957 թ. Նոյեմբերյանի շրջանի (այժմ Տավուշի մարզ) Ջուջևան գյուղում։ 1980 թվականին ավարտել է Երևանի Խ. Աբովյանի անվան մանկավարժական ինստիտուտի նկարչագծագրական ֆակուլտետը, ինչպես նաև հասարակական մասնագիտությունների ֆակուլտետի ժուռնալիստիկայի բաժինը։ Զբաղվում է մանկավարժական և լրագրողական գործունեությամբ։ Իջևանում (2004 թ.), Նոյեմբերյանում (2007 թ.) ունեցել է գեղանկարչական անհատական ցուցահանդեսներ։ Նրա գրաֆիկական ձևավորումներով լույս են տեսել բազմաթիվ գրքեր։


== Բանաստեղծական ժողովածուներ ==
«Երկնալույս»
«Խռովք և հրճվանք»
«Դրախտավայր»
«Անհանգիստ անդորրություն»


== Մրցանակներ ==
2009 թվականին արժանացել է 2008-2009 թթ տպագրված լավագույն գրքի համար Մկրտիչ Սարգսյանի անվան գրական մրցանակին։


== Ցուցահանդեսներ ==
2004 թ. Իջևանում գեղարվեստական անհատական ցուցահանդես։
2007 թ. Նոյեմբերյանում գեղարվեստական անհատական ցուցահանդես։


== Ծանոթագրություններ ==


== Արտաքին հղումներ ==
«ԶԱՎԵՆ ՊԵՏՐՈՍՅԱՆ | Գրական Թերթ» (հայերեն)։ Վերցված է 2019 թ․ փետրվարի 16  CS1 սպաս․ հայերենը նշված է (link)
Անկախության պողոտա (Մինսկ)

Անկախության պողոտա (բելառուս․՝ праспект Незалежнасці, ռուս.՝ проспект Независимости) (Praspekt Nezalezhnasci) Մինսկի գլխավոր պողոտան է, որի երկարությունը 15 կմ է։ Այն իր կենտրոնից ճառագայթաձև հատում է Մինսկը դեպի հյուսիս-արևելք։


== Պատմություն ==
Մինսկի գլխավոր պողոտան է, կառուցվել է դեռևս 16-րդ դարի կեսերին, նախագծվել է Զաքարիա Կորնեևի կողմից (Մինսկի նահանգի առաջին նահանգապետը), և նրա պատվին 1801 թվականին անվանվել է Զախարովյան։
1812 թվականի հուլիսի 1-ին ֆրանսիական զորքերի կողմից քաղաքի շրջափակման ժամանակ պողոտան կոչվել է «Նոր քաղաք»։ 1812 թվականի նոյեմբերի 22-ին ռուսական զորքերի վերադարձով վերականգնվում է պողոտայի անունը։
1918 թվականի գերմանական օկուպացիայի ժամանակ կոչվել է «Гауптштрассе», 1919 թվականի հունվարին՝ Խորհրդային, 1919-1920 թթ. լեհական օկուպացիայի ժամանակ՝ Ադամ Միցկևիչի անվան փողոց, 1920 թվականից՝ նորից Խորհրդային։
Ֆաշիստական օկուպացիայի ժամանակ փողոցը կոչվեց «Гауптштрассе» (1941 թվականի օգոստոսի 1-ից մինչև 1944 թվականի մարտի 24-ը) և «Մարտի 25» (1944 թվականի մարտի 25-ից մինչև 1944 թվականի հուլիսի 3-ը), 1944 թվականի հուլիսի 3-ին՝ «Խորհրդային», 1952 թվականին՝ «Ստալինի պողոտա», 1961 թվականին՝ «Լենինի պողոտա», 1991 թվականին Խորհրդային միության փլուզումից հետո՝ «Ֆրանցիսկ Սկորինի պողոտա» 2005 թվականից՝ «Անկախության պողոտա»։


== Հրապարակներ ==
Կալինի հրապարակ
Յակուբ Կոլասի հրապարակ
Հաղթանակի հրապարակ
Հոկտեմբերյան հրապարակ
Անկախության հրապարակ


== Շինություններ ==
Բելառուսի գիտությունների ազգային ակադեմիա
Բելառուսի ազգային գրադարան
Բելառուսի տեխնիկական ազգային համալսարան
Մոսկովյան ավտոկայարան
Մանկական երկաթուղի
Բելառուսի գիտությունների ազգային ակադեմիայի բուսաբանական այգի
Բելառուսի պետական ֆիլհարմոնիա
Հաղթանակի հուշարձանը համանուն հրապարակում
Բելառուսի պետական կրկես
Տուն 45 — Գիմնազիա № 23
Մշակույթի պալատ
Հայրենական մեծ պատերազմի թանգարան


== Համաշխարհային ժառանգություն ==
2004 թվականի հունվարի 30-ին այս վայրը ընդգրկվել է ՅՈՒՆԵՍԿՕ-ի համաշխարհային ժառանգության ցանկում։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Архитектурный ансамбль главной магистрали Минска — проспекта Независимости
Վալենտին Յուշչենկո

Վալենտին Տիմոֆեևիչ Յուշչենկո (ռուս.՝ Валентин Тимофеевич Ю́щенко, դեկտեմբերի 10, 1913(1913-12-10), Շախտի, Դոնի զորքի մարզ, Ռուսական կայսրություն - հոկտեմբերի 22, 1986(1986-10-22), Վորոնեժ, ՌԽՖՍՀ, ԽՍՀՄ), ռուս խորհրդային գրող, հրապարակախոս։


== Կենսագրություն ==
Վալենտին Տիմոֆեևիչ Յուշչենկոն ծնվել է 1913 թվականի նոյեմբերի 27-ին (դեկտեմբերի 10-ին), Ալեքսանդրովսկ-Գրուշևսկի (այժմ՝ Շախտի, Ռոստովի մարզ) քաղաքում, բանվորի ընտանիքում։ Խորհրդային Միության կոմունիստական կուսակցության անդամ էր 1943 թվականից։
Ավարտել է Հյուսիսային Կովկասի մամուլի երկրամասային պոլիտեխնիկումը (Դոնի Ռոստով, 1933)։ 1933-1941 թվականներին եղել է Վորոնեժի գրահրատարակչության աշխատակից։ Մասնակցել է Հայրենական մեծ պատերազմին։ Յուշչենկոն ծառայել է ՍՄԵՐՇ-ի ռազմական գրաքննության բաժնում։ Զորացրվելուց հետո նշանակվել է «Մոլոդոյ կոմունար» թերթի (1950-1957), «Պոդյոմ» ամսագրի (տպագրվել է 1933 թվականից), ինչպես նաև «Լիտերատուրնի Վորոնեժ» ալմանախի պատասխանատու քարտուղարի պաշտոններում։ 1958 թվականից եղել է ԽՍՀՄ գրողների միության անդամ։
Վալենտին Յուշչենկոն մահացել է 1986 թվականի հոկտեմբերի 22-ին։ Թաղված է Վորոնեժի Կոմինտեռնովսկոյե գերեզմանատանը։
Նրա դուստրերն են գրադարանավարուհի Տատյանա Յուշչենկոն և դերասանուհի Գալինա Ռազուվաևան։


== Գրքեր ==
«Հանդիպումներ» (Վորոնեժ, 1941)
«Միշտ քեզ հետ» (Դոնի Ռոստով, 1954, Վորոնեժ, 1958, 1967)
«Հավերժական կրակ» (Վորոնեժ, 1962, 1964, 1976), բեմադրվել է Ն. Ֆ. Պոգոդինի անվան դրամատիկական թատրոնի բեմում (Շախտի, 1967)
«Երեք գաղտնիքների ափ» (Վորոնեժ, 1963, Չեբոքսարի, 1977, չուվաշերեն)


== Պարգևներ ==
Հայրենական պատերազմի II աստիճանի շքանշան (14.5.1945)
«Մարտական ծառայությունների» մեդալ (22.05.1943)


== Ծանոթագրություններ ==
MTV կինոմրցանակ լավագույն համբույրի համար

Ստորև բերված է «Լավագույն համբույր» անվանակարգում MTV Movie Awards մրցանակի դափնեկիրների ցանկը։ «Մթնշաղ» ֆիլմաշարի համար Քրիստեն Ստյուարտը և Ռոբերտ Փեթինսոնը  այս (ինչպես նաև «Լավագույն ֆիլմ») անվանակարգում հաղթել են չորս տարի անընդմեջ (2009-2012)։


== Հաղթողների ցանկ ==


== Մրցանակաբաշխության ռեկորդներ ==


=== Ամենաշատ հաղթանակ տարածներ ===
Ռոբերտ Փեթինսոն՝ 4
Քրիստեն Ստյուարտ՝ 4


=== Ամենաշատ առաջադրվածներ ===


== Ծանոթագրություններ ==
Յորմիցա

Յորմիցա (ռուս.՝ Ёрмица), գյուղ Ռուսաստանի Կոմիի հանրապետության Ուստ-Ցիլեմսկի շրջանի կազմում։
Բնակչությունը 2010 թվականին գրանցված տվյալներով կազմում էր 179 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հերքին

Հերքին, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ներքին Սուս

Անվան այլ կիրառումների համար տե՛ս՝ Սուս (այլ կիրառումներ)

Ներքին Սուս, գյուղ Արցախի Հանրապետության Քաշաթաղի շրջանում։ Ընդգրկված է Սուս համայնքի մեջ։


== Պատմություն ==


=== Ներքին Սուսի հանձնում ===
2020 թվականի հայ-ադրբեջանական պատերազմի ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով Քաշաթաղի շրջանի Սուս համայնքի Սուս, Ուրմիա, Գիհուտ բնակավայրերը հանձնվել են Ադրբեջանի զինված ուժերի վերահսկողությանը, իսկ Ներքին Սուսը՝ Արցախի Հանրապետությունում տեղակայված Ռուսաստանի Դաշնության զինված ուժերի խաղաղապահ զորամիավորման վերահսկողությանը։
2022 թվականի օգոստոսի 5-ին Արցախի Հանրապետության Տարածքային կառավարման և ենթակառուցվածքների նախարար Հայկ Խանումյանը Աղավնո գյուղում հանդիպել է տեղի բնակչության հետ և հայտարարել, որ Աղավնո, Ներքին Սուս գյուղերի ու Բերձոր քաղաքի բնակիչները պետք է մինչև սույն թվականի օգոստոսի 25-ը լքեն իրենց բնակավայրերը, քանի որ այդ օրը տվյալ տարածքները հանձնվելու են Ադրբեջանի զինված ուժերի վերահսկողությանը։
2022 թվականի օգոստոսի 25-ին Ներքին Սուս գյուղը, Աղավնո գյուղի և Բերձոր քաղաք հետ միասին հանձնվել է Ադրբեջանին, իսկ օգոստոսի 26-ի առավոտյան Ադրբեջանի զինված ուժերի ստորաբաժանումները մտել են քաղաք։ 


== Բնակչություն ==
2015 թվականին Ներքին Սուս գյուղում բնակվում էր 94 մարդ, կար 26 տնտեսություն։
Բնակավայրի ազգաբնակչության փոփոխությունը.


== Ծանոթագրություններ ==
Խամուկ (Վարդոյի գավառ)

Խամուկ, գյուղ Արևմտյան Հայաստանում, Բիթլիսի վիլայեթի Վարդոյի գավառակում։ Գտնվում է Արածանիի աջ կողմից վտակ Չարբոհարի օժանդակ Բինգյոլի հովտում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Young Guns (երգ)

«Young Guns», բրիտանացի պրոդյուսեր Լյուի Ուայթի դեբյուտային սինգլը, Էդ Շիրանի, Յասմինի, Գրիմինալի և Դեվլինի մասնակցությամբ։ Սինգլը թողարկվել է 2011 թվականի հուլիսի 8-ին digital download ֆորմատով Մեծ Բրիտանիայում։ Սինգլի տեսահոլովակն առաջին անգամ թողարկվել է 2011 թվականի հունիսի 10-ին Յութուբ կայքում։ Տեսահոլովակի ռեժիսորն է Քարլի Քազնը։


== Երգացանկ ==
"Young Guns" (Full Version) - 3:31
"Young Guns" (Full Instrumental) - 3:31
"Young Guns" (Radio Edit) - 3:18
"Young Guns" (Radio Instrumental) - 3:18
"Young Guns" (Music Video) - 3:24


== Վարկանշային աղյուսակ ==


== Թողարկման պատմություն ==


== Ծանոթագրություններ ==
Ախմատ (այլ կիրառումներ)

Ախմատ, կարող է վերաբերել՝

Ախմատ - գյուղ Ռուսաստանի Սարատովի մարզի Կրասնոարմեյսկի շրջանի կազմում։
Ախմատ - գյուղ Ռուսաստանի Սարատովի մարզի Կրասնոկուտսկի շրջանի կազմում։
Պերմեամետր

Պերմեամետր ( լատ․ permare — թափանցել և ․ ․ ․ մետր), ֆեռոմագնիսական նյութերից պատրաստած շինվածքների մագնիսական բնութագրերը չափելու սարք։ Տարբերում են հզոր և միջին դաշտերի պերմեամետրեր։ Բաղկացած է փափուկ մագնիսական նյութից պատրաստած շրջանակից՝ լծից, որը, որպես կանոն, հանդերձված է շարժական մասերով կամ բևեռային ծայրապանակներով։ Վերջինները սեղմում են փորձարկվող նմուշն այնպես, որ այն լծի հետ կազմում է փակ մագնիսական շղթա։ Չափման սխալանքը՝ 3—4%։
Ավետիս Թևանյան

Ավետիս Թևանյանը ( անգլ.՝ Avadis «Avie» Tevanian, 1961), Apple-ի (Էփլ) Mac OS X օպերացիոն համակարգի գլխավոր ծրագրավորողներից մեկն է, ով աշխատել է Apple-ում 1997 թ. փետրվարից մինչև 2006 թ. մարտ։


== Կենսագրություն ==
Էվի Թևանյանը ծագումով ամերիկահայ է, ծնվել է Մեն նահանգի Ուեստբրուկ քաղաքում։ Թևանյանը Ռոչեստրի համալսարանում ստացել է մաթեմատիկայի բակալավրի աստիճան, Կարնեգի-Մելլոն համալսարանում՝ մագիստրոսի և դոկտորի աստիճան համակարգչային գիտությունների ոլորտում։ Կարնեգի-Մելլոնում Ռիչարդ Ռաշիդի հետ ստեղծել է Mach միկրոմիջուկը, որը հետագայում դարձավ NeXT օպերացիոն համակարգի և հետո միայն Mac OS X-ի հիմքը։ Ավետիս Թևանյանը սկզբնապես աշխատել է NeXTComputer-ում, ապա Apple-ում՝ երկու դեպքում էլ Սթիվ Ջոբսի հրավերով։ Սակայն միջուկի ստեղծումը Թևանյանի գլխավոր վաստակը չէր։
Այն բանից հետո, երբ Apple-ը գնեց NeXT-ը, Է. Թևանյանը, որը Apple էր եկել Սթիվ Ջոբսի հետ, գլխավորեց ծրագրային տեխնոլոգիաների բաժանմունքը և գլխավորեց այն մինչև 2003 թ. հուլիսը։ 2003 թ. Ավետիս Թևանյանը դարձավ Apple computer-ի ծրագրային ապահովման մշակմանգծով փոխնախագահ։ Նրա նախկին պաշտոնը զբաղեցրեց Բերտրան Սերլետը՝ Թևանյանի ենթական և գործընկերը դեռ 1989 թ-ից NeXT-ի ժամանակներից։
Թևանյանը Apple-ում եղել է առաջին դեմքը Mac OS X օպերացիոն համակարգի մշակման ժամանակ։ Նա կարողացավ թողարկել Apple-ի նոր օպերացիոն համակարգը, մի խնդիր, որը մինչ այդ չէր կարողացել լուծել ոչ ոք։ Հենց Ավետիս Թևանյանի ղեկավարելու տաղանդի շնորհիվ ժամանակին թողարկվեց «իններորդ» Mac OS-ի դասական վերջին տարբերակը։ Երբ 2001-2003 թվականներին Microsoft-ի միակ օպերացիոն համակարգը Windows XP-ին էր, այդ ժամանակ լույս տեսան Mac OS X-ի երեք մեծ տարբերակներ՝ մեկը մյուսից ավելի արագ, ավելի լավ և հարմար։ Թևանյանը սահմանեց Apple-ի ծրագրային ապահովման բարձր ստանդարտներ և ձևավորեց նրա զարգացման ընդհանուր գաղափարախոսությունը երկար տարիների համար։
United States v. Microsoft դատավարության ընթացքում Թևանյանը հանդես եկավ ԱՄՆ-ի իրավական դեպարտամենտի կողմից որպես վկա և ցուցմունքներ տվեց Microsoft-ի դեմ։ 2006 թ. մարտի 31-ին Էվի Թևանյանը հեռացավ Apple-ից։
2006 թ. մայիսին Թևանյանը ընդգրկվեց Tellme Networks-ի տնօրենների խորհուրդում, որը զբաղվում էր հեռախոսային ցանցերի ձայնային ծրագրերի մշակմամբ (գնվել է Microsoft-ի կողմից), այնուհետև Green Hills Software-ի ներդրվող համակարգերում։
2010 թ. հունվարի 12-ին Elevation Partners մասնավոր բաժնետիրական ընկերության կողմից հայտարարվեց, որ Թևանյանը ընդունվել է ընկերություն՝ որպես կառավարիչ-տնօրեն։


== Հղումներ ==
Avie Tevanian Named Chief Software Technology Officer of Apple(անգլ.)
Adios Avie(անգլ.)
Վերխ-Ապշույախտա

Վերխ-Ապշույախտա (ռուս.՝ Верх-Апшуяхта), գյուղ Ռուսաստանի Ալթայի հանրապետության Շեբալինսկի շրջանի կազմում։
Բնակչությունը 2010 թվականին գրանցված տվյալներով կազմում էր 276 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հե՜յ, ո՞վ կա այդտեղ (ֆիլմ)

Հե՜յ, ո՞վ կա այդտեղ, 1979 թվականին «Երևան» կինոստուդիայում նկարահանված գեղարվեստական ֆիլմ։ Վիլյամ Սարոյանի համանուն պիեսի էկրանավորումն է։ Ֆիլմում պատմում է երիտասարդ տղայի և աղջկա մասին, ում սերը զոհ է դառնում քաղքենիների անհանդուրժողականությանը։
Ֆիլմում նկարահանվել են Անդրեյ Պոդոշյանն ու Մարի Սեթխանյանը։


== Սյուժե ==
Բանտարկված պատանին անընդհատ գոռում է՝ Հե՜յ, ո՞վ կա այդտեղ։ Նրա ձայնը լսում մի աղջիկ, ում հետ նա խոսքի է բռնվում։ Էմիլի Սմիթը տղային պատմում է, որ մարդիկ պատրաստվում են սպանել նրան իբր թե մի կնոջ բռնաբարելու համար։ Տղան պատմում է, որ ինքը թափառական է, այդ կինն ուզում էր, որ ինքը նրան փող տար, իսկ ինքը ոչինչ չուներ։ Երբ Էմիլին գնում է ատրճանակ բերելու, վանդակի մոտ է գալիս այն կնոջ ամուսինը։ Տղան նրան պատմում է, որ կինն ինքն է մոտեցել իր հետ ծանոթնալու, հետո հրավիրել է իր տուն, իսկ երբ ինքը հրաժարվել է փող տալ, կինն աղմուկ է բարձրացրել և իրեն բռնել են։ Նա կրակում է տղայի վրա, երբ վերջինս ասում է, թե նա ամենայն հավանականությամբ իմացել է իր կնոջ արարքների մասին և ուղղակի վախենում է իր ընկերներից։ Էմիլին վերադառնում է, բայց չի կարողանում փրկել տղային։


== Ծանոթագրություններ ==


== Արտաքին հղումներ ==
«Հե՜յ, ո՞վ կա այդտեղ» ֆիլմը Ոսկե ծիրան կինոփառատոնի էջում
Օրգոզոլո

Օրգոզոլո (իտալերեն՝ Orgosolo), կոմունա Իտալիայում, գտնվում է Սարդինիա մարզի Նուորո գավառում։
Բնակչությունը կազմում է 4418 մարդ (2010 թվականի դեկտեմբերի 31-ի տվյալներով), իսկ բնակչության խտությունը՝ 19.75 մարդ/կմ², ընդգրկում է 223.66 կմ² տարածք։ Փոստային ինդեքս՝ 8027։ Հեռախոսային կոդ՝ 0784։
Բնակչության հովանավոր սուրբ համարվում է Santa Assunta։ Տոնը նշում են ամեն տարի օգոստոսի 7-ին։


== Արտաքին հղումներ ==
http://www.comune.orgosolo.it Archived 2008-08-21 at the Wayback Machine.
Ստանիսլավ Դրոբիշևսկի

Ստանիսլավ Դրոբիշևսկի (ռուս.՝ Станислав Дробышевский , հուլիսի 2, 1978(1978-07-02), Չիտա, ՌԽՖՍՀ, ԽՍՀՄ), ռուսաստանցի գիտնական, կենսաբանական գիտությունների թեկնածու, կենսաբանության ֆակուլտետի մարդաբանության բաժնի դոցենտ Մոսկվայի Մ. Վ. Լոմոնոսովի անվան պետական համալսարանում, գիտա-լուսավորական շարժման ակտիվ մասնակից, Անտրոպոգենեզ.ռու (ռուս.՝ Антропогенез.ру) կայքի գիտական խմբագիր։


== Կենսագրություն ==
Ստանիսլավ Դրոբիշևսկին ծնվել և մանկությունն անցկացրել է Ռուսաստանի Չիտա քաղաքում։
1985–1995 թթ. սովորել է Չիտայի թիվ 12 դպրոցում։
2000 թվականին ավարտել է Մոսկվայի պետական համալսարանի կենսաբանության ֆակուլտետը՝ մարդաբանություն մասնագիտությամբ։ 2013 թվականի դեկտեմբերի 1-ից ստանձնել է մարդաբանության ամբիոնի դոցենտի պաշտոնը։


== Գիտական գործունեություն ==
Ստանիսլավը 31 գրքերի և 28 գիտական հոդվածների հեղինակ է։ Կարդացել է 6 թեզային զեկույցներ և մասնակցել է 2 գիտահետազոտական աշխատանքների։ Մշակել է 35֊ից ավել ուսումնական դասընթացներ։ Հանդիսացել է մարդաբանության և հնէաբանության ոլոտրներում 4 ատենախոսությունների ղեկավար։ Հաճախակի հանդես է գալիս ԶԼՄ֊ներով։


== Գիտա-լուսավորական գործունեություն (Անտրոպոգենեզ.ռու) ==
2010 թվականի հոկետմբերի 1-ից Ստանիսլավ Դրոբիշևսկին, Ալեկսանդր Սոկոլովի հետ համատեղ, հանդիսանում է Անտրոպոգենեզ.ռու (ռուս.՝ Антропогенез.ру) կայքի համահիմնադիրը և գիտական խմբագիրը։ Կայքը ստեղծվել է մարդաբանության և հնէաբանության ոլորտներում հաճախակի առաջացող հարցերն ավելի սիրողական և պարզ մակարդակով պարզաբանելու համար։ Կայքի այցելուները հարցերը ուղղում են անմիջապես նախագծի հեղինակներին և այլ մասնագետներին, որից հետո պատասխանները հրապարակվում են կայքի էջերում։ Նախագիծը կոմերցիոն գովազդ չի տեղադրում և շահույթ չի հետապնդում։


== Անձնական կյանք ==
Ամուսնացած է, ունի երկու երեխա՝ Վլադիմիր(9 տարկեան), Մարիա(6 տարկեան)։


== Ծանոթագրություններ ==
Միսկինջա

Միսկինջա (ռուս.՝ Мискинджа, լեզգիներեն՝ Мискичка), գյուղ Ռուսաստանի Դաղստան հանրապետության Դոկուզապարինսկի շրջանի կազմում։
Բնակչությունը 2010 թվականին գրանցված տվյալներով կազմում էր 3522 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիպրոս Նիկոլայիդիս

Կիպրոս Նիկոլայիդիս (հունարեն՝ Κύπρος Νικολαΐδης, անգլ.՝ Kypros Nicolaides, 1953, Պաֆոս, Պաֆոսի շրջան, Կիպրոս), հունական ծագումով անգլիացի պերինատոլոգ, պտղի վիրաբուժության ոլորտում աշխարհի առաջատար մասնագետներից մեկը։


== Կենսագրություն ==
Կիպրոս Նիկոլայիդիսը ծնվել է 1953 թվականին Պաֆոսում (Կիպրոս)։ Ավարտել է Լոնդոնի Թագավորական քոլեջի բժշկության և ստոմատոլոգիայի դպրոցը, որից անմիջապես հետո (1980 թվական) սկսել է հետազոտություններ կատարել մանկաբարձության և գինեկոլոգիայի ամբիոնում պրոֆեսոր Ստյուարտ Քեմփբելի և պրոֆեսոր Չարլզ Ռոդեքի հետ։ Եղել է վերջինիս առաջին ասիստենտը և կատարել հիմնականում ֆետոսկոպիկ պրոցեդուրաներ պտղի էնդոսկոպիա։ Ռոդեկ-Նիկոլայդիսի թիմը շուտով պատրաստեց մի քանի շատ կարևոր փաստաթղթեր ֆետոսկոպիայի օգտագործման վերաբերյալ բազմաթիվ խանգարումների բուժման մեջ, ինչպիսիք են հումորալ իզոիմունիզացիան, պտղի հիդրոպսը և ներարգանդային աճի դանդաղումը, ինչպես նաև այնպիսի մեթոդներ, ինչպիսիք են արյան և հյուսվածքների նմուշառումը մոնոգեն հիվանդությունների ախտորոշման մեջ։ Պրոֆեսոր Ռոդեկի հեռանալուց հետո Նիկոլայդիսը դարձավ Պտղի բժշկության հետազոտական ​​կենտրոնի տնօրեն։ Այն Մեծ Բրիտանիայում պտղի բժշկության առաջին բաժանմունքն էր և նրա հետազոտական ​​և դասավանդման ծրագիրը Քինգի քոլեջի հիվանդանոցը դարձրել են կարևոր կենտրոն բժշկության այս ոլորտում։
Հեղինակ է հազարից ավելի հոդվածների գիտական ​​ամսագրերում, ավելի քան երեսուն գրքերի ու մենագրությունների։


== Հեռուստատեսությամբ ==
BBC հեռուստաշոու «Կյանքը ծնվելուց առաջ» (անգլ.՝ Life Before Birth)նվիրված հիմնականում Կիպրոս Նիկոլայիդիսի աշխատանքին


== Ծանոթագրություններ ==


== Արտաքին հղումներ ==
BiographyArchived 2016-08-09 at the Wayback Machine.
BMJ interview
Fetal Medicine Foundation
Website of The Fetal Medicine Foundation explaining the Model «Turning the Pyramid Of Pregnancy Care».
Թեկալի

Թեկալի (վրաց.՝ თექალი), գյուղ Վրաստանում, Մառնեուլյան մունիցիպալիտետում։ Բնակչության 97%-ը ադրբեջանցիներ են։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 1682 մարդ։ Բնակչության ճնշող մեծամասնությունը ադրբեջանցիներ են։


== Ծանոթագրություններ ==
Լուիս Ուոլթեր Ալվարես

Լուիս Ուոլթեր Ալվարես (անգլ.՝ Luis Walter Alvarez, հունիսի 13, 1911(1911-06-13)[…], Սան Ֆրանցիսկո, Կալիֆոռնիա, ԱՄՆ - սեպտեմբերի 1, 1988(1988-09-01), Բերկլի, Ալամեդա շրջան, Կալիֆոռնիա, ԱՄՆ), ամերիկյան ֆիզիկոս, ԱՄՆ գիտությունների ազգային ակադեմիայի անդամ։ Ծնվել Սան Ֆրանցիսկոյում։ Ավարտել է Չիկագոյի համալսարանը (1932 թ.)։ 1945 թ-ից՝ Կալիֆոռնիայի համալսարանի պրոֆեսոր։ Աշխատել է Մասսաչուսեթսի տեխնոլոգիական ինստիտուտում (1940–1943 թթ), Լոս Ալամոսի լաբորատորիայում (1944–1945 թթ.)։
Ալվարեսի գիտական աշխատանքները վերաբերում են արագացուցիչների տեխնիկային, տարրական մասնիկների ֆիզիկային։ Ալվարեսը հայտնագործել է ռադիոակտիվ փոխակերպման նոր տիպ՝ ուղեծրային էլեկտրոնների զավթումը միջուկով (1937 թ.), առաջին անգամ ստացել է (Ռ. Քորնոգի հետ) ջրածնի և հելիումի նոր իզոտոպները՝ տրիտիում և հելիում–3 (1939 թ.), մեծ ճշգրտությամբ չափել է (Ֆ․ Բլոխի հետ) ազատ նեյտրոնի մագնիսական մոմենտը (1940 թ.)։ Նրա ղեկավարությամբ կառուցվել է բշտիկավոր առաջին մեծ խցիկը և Բերկլիի դրեյֆային խողովակներով գծային արագացուցիչը։
Տարրական մասնիկների ֆիզիկայում խոշոր ներդրման, հատկապես մեծ թվով ռեզոնանսների հայտնագործման համար արժանացել է Նոբելյան մրցանակի (1968 թ.)։


== Ծանոթագրություններ ==
Իրկա (Շուդայի վտակ)

Իրկա (ռուս.՝ Ирка), գետ Ռուսաստանում, հոսում է Յարանսկի և Պիժանսկի շրջաներում Կիրովի մարզում։ Գետաբերանը տեղակայված է Շուդա գետի ձախ ափին՝ 20 կմ հեռավորության վրա։ Գետի երկարությունը 13 կմ է։
Գետի ակունքը գտնվում է Յարանսկի շրջանի արևելյան Նիկոլա գյուղում։ Գետը հոսում է դեպի արևելք, հոսում է Բարանովո գյուղում և մի քանի այլ բնակելի վայրերում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300412111100037204
Հիդրոլոգիական ուսումնասիրությունների կոդը - 111103720
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոնդրատկի

Կոնդրատկի (ուկրաիներեն՝ Кіндратки), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Կոնդրատկի գյուղում բնակվում էր 176 մարդ։ Բնակավայրը զբաղեցնում է 1125 կմ² տարածք։ Բնակչության խտությունը կազմում էր 156,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թերճիլ (գետակ)

Անվան այլ կիրառումների համար տե՛ս՝ Թերճիլ (այլ կիրառումներ)Թերճիլ, գետակ ներկայիս Թուրքիայում (Հայկական լեռնաշխարհում), Տիգրիսի ավազանում, նրա Արղնի վտակի օժանդակը։ Այս ձևով գործածական է արևմտահայերենում։


== Ծանոթագրություններ ==
Աբլաևո (գյուղ, Չեկմագուշևսկի շրջան)

Անվան այլ կիրառումների համար տե՛ս՝ Աբլաևո (այլ կիրառումներ)Աբլաևո (ռուս.՝ Аблаево, բաշկիրերեն՝ Аблай), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 1293 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լադոգա լիճ (նկար)

«Լադոգա լիճ» («ռուս.՝ Ладожское озеро»), ռուս նկարիչ Արխիպ Կուինջիի (1841/1842-1910) նկարը, որ ստեղծվել է 1873 թվականին (այլ տվյալներով՝ 1870 կամ 1871 թվականին)։ Ներկայում Ռուսական պետական թանգարանի հավաքածուի մաս է (ինվ.՝ ЖБ-843)։ Նկարի չափերը՝ 79,5 × 62 սմ։


== Պատմություն և նկարագրություն ==
«Լադոգա լիճ» նկարն ընդգրկվել է նկարչի՝ հյուսիսային բնությունը պատկերող երեք նկարների շարքում «Վալաամ կղզում» (1873) և «Հյուսիս» (1879) նկարների հետ միասին։
«Լադոգա լիճ» նկարն ստեղծվել է Կուինջիի՝ Լադոգա լճում գտնվող Վալաամ կղզի կատարած ուղևորություններից մեկի ժամանակ։ Կուինջիին գրավել է հյուսիսային բնության խիստ գեղատեսիլությունը՝ ժայռապատ ափեր, անտառային թավուտներ և լճի թափանցիկ ջուր։ Նկարում պատկերված է լճի ավազապատ-քարքարոտ ափը, մերձափնյա քարերը հետզհետե սուզվում են թափանցիկ ջրի տակ և գեղեցիկ լուսարձակում են նրա տակից։ Լճի վրա երևում է ձկնորսների նավակը, իսկ հեռվում սպիտակին է տալիս մեկ այլ նավակի առագաստ։ Հորիզոնի գիծը բավական ներքև է․ նկարի մոտավորապես երկու երրորդն զբաղեցնում է ամպերով պատված երկինքը։
1883 թվականին Կուինջին գրագողություն մեջ է մեղադրել ծովանկարիչ Ռուֆին Սուդկովսկուն (1850—1885), որը եղել է նրա սենյակակիցն այն ժամանակ, երբ ստեղծվել է «Լադոգա լիճ» նկարը։ Կուինջին հայտարարել է, որ Սոււդկովսկու «Մեռյալ անհողմություն» (ռուս.՝ «Мёртвый штиль») նկարը պատճենված է իր «Լադոգա լիճ» նկարից։ Կուինջիի հայտարարությանը կողմ են արտահայտվել մի շարք նկարիչներ (Իվան Կրամսկոյ, Եֆիմ Վոլկով, Իլյա Ռեպին), որոնք նամակ են գրել «Новое время» թերթին՝ պնդելով, որ Սուդկովսկու նկարն «ուղղակի փոխառված» է Կուինջիից։ Մյուս կողմից՝ եղել են այնպիսիք, որ պաշտպանել ե Սուդկովսկուն։


== Ծանոթագրություններ ==
Դորթկադե

Դորթկադե, լեռ Պոնտական լեռնահամակարգում, Խաղտյաց լեռներում, Արդվինի շրջանում։ Նշանակված է Կովկասի 5-վերստանոց քարտեզում։


== Ծանոթագրություններ ==
Թեքոլան

Թեքոլան, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Արածանիի աջակողմյան վտակ Գոյնուկ գետի ձախ կողմում՝ ճանապարհի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Թխի գա

Թխի գա, իրար հետ համաձայնող կամ որևէ բան նշող երկու մարդու կողմից արվող ժեստ է, ձեռքի շարժում, որը տեղի է ունենում երբ երկուսը միասին մեկ ձեռքը բարձրացնում են վերև և հպում, խփում, կամ սահում մյուսի ձեռքի ափին։ Արևմտյան երկրներում սովորաբար ձեռքը մինչ գլուխ է բարձրացվում և հպումը դեմ-առ-դեմ է լինում, իսկ Հայաստանում ավելի ցածր է բարձրացվում և հպումը կողքից է լինում։ Սովորաբար նախքան այդ ժեստն ասվում է՝ «թխի՛ գա» կամ «թխի՛, թո՛ղ գա»։
Պաչանո

Պաչանո (իտալերեն՝ Paciano), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 988 մարդ (2008 թվականի մարդահամար տվյալներով)։ Բնակչության խտությունը՝ 59 մարդ/կմ²։ Տարածքը՝ կազմում է 17 կմ² մակերես։ Փոստային ինդեքս` 6060։ Հեռախոսային կոդ` 075։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 075 9306427
Էլեկտրոնային փոստ՝ info@comune.paciano.pg.it
Պաշտոնական կայք՝ http://www.comune.paciano.pg.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մաքս Շրեք

Ֆրիդրիխ Գուստավ Մաքսիմիլիան «Մաքս» Շրեք (գերմ.՝ Friedrich Gustav Max Schreck, սեպտեմբերի 6, 1879(1879-09-06), Բեռլին, Գերմանական կայսրություն - փետրվարի 20, 1936(1936-02-20), Մյունխեն, Գերմանիա), գերմանացի դերասան, ով հայտնի է «Նոսֆերատու։ Սարսափի սիմֆոնիա» (1922) դասական սարսափ ֆիլմում խաղացած իր Կոմս Օռլոքի դերով։


== Կենսագրություն ==
Մաքսիմիլիան Շրեքը ծնվել է 1879 թ. սեպտեմբերի 6-ին։ Դերասանական նախապատաստությունը ստացել է Բեռլինի պետական թատրոնում, որտեղ սովորել է մինչև 1902 թվականը։ Իր դեբյուտը կատարել է Շպայեր քաղաքի թատրոնի բեմում, այնուհետև, երկու տարվա ընթացքում հյուրաղաղերի մեջ է գտնվել ամբողջ Գերմանիայով, ելույթ ունենալով Ցիտաուում, Էրֆուրտում, Լյուցեռնում, Բրեմենում, Գեռայում և Մայնի Ֆրանկֆուրտում։ Վերադառնալով Բեռլին, նա միացել է փառաբանված Մաքս Ռայնհարդի դերասանակ խմբին։ Այդ թատերախմբի շատ անդամներ, ինչպես Մաքսը, հետագայում մեծ ներդրում ունեցան կինեմատոգրաֆիայում։
1915 թվականից մինչև 1918 թվականները, Շրեքը մասնակցեք Առաջին համաշխարհային պատերազմին։ 1919 թվականին, նա մտավ Մյունխենի կամերային թատրոնի կազմի մեջ, որտեղ ելույթ ունեցավ երեք տարի։ Մյունխենում, նրա ամենանշանավոր դերը Բերտոլդ Բրեխտի դեբյուտային «Թմբուկները գիշերով» պիեսում խաղացած հրեշների կրկեսի տնօրենն էր։ Այդ ժամանակ նա իր առաջին քայլերն արեց կինոյում։ Որոշ ֆիլմերում իր հետ հայտնվեց նաև իր կինը՝ Ֆաննի Նորմանը, որոնց հարսանիքը տեղի էր ունեցել 1910 թվականին։
1922 թվականին, «Prana Film» կինոընկերությունը Մաքսին հրավիրեց «Նոսֆերատու։ Սարսափի սիմֆոնիա» իր առաջին ֆիլմում կոմս Օռլոքի դերում խաղալու։ Ֆիլմի թողարկումից անմիջապես հետ, ընկերությունն իրեն սնանկ հայտարարեց, որպեսզի խուսափի Բրեմ Սթոքերի հեղինակային իրավունքների համար սահմանված գումարը նրա այրի կնոջը՝ Ֆլորենսին վճարելուց։ Ճաղատ, նիհար, կաշվոտ ձեռքերով և երկար եղունգներով կոմս Օռլոքը, որի կերպարը ստեղծել էր Մաքսը, հանրության վրա սարսափելի տպավորություն թողեց։
Երկու տարի անց, Շրեքը նկարահանվեց «Նոսֆերատու»-ի ռեժիսոր Ֆրիդրիխ Վիլհելմ Մուրնաուի ևս մեկ ֆիլմում՝ «Մեծն դքսի ֆինանսները», որը ընդհանրապես ոչ մի հաջողություն չունեցավ։ Դրան հաջորդոզ տարիներին, Շրեքը շարունակեց իր կարիերան կինոյում, դրա հետ մեկտեղ չթողնելով Մյունխենի կամերային թատրոնում դերասանի աշխատանքը։ 1936 թվականի փետրվարի 19-ին, Շրեքը «Դոն Կառլոս» պիեսում խաղաց հավատաքննիչի դեր, որի ավարտին իրեն վատ զգաց և բժշկի հրամանով տեղափոխվեց հիվանդանոց։ Հաջորդ առավոտյան, 56 տարեկան հասակում, ինֆարկտից մահացավ Մաքս Շրեքը։


== Մաքս Շրեքը փոփ արվեստում ==
2000 թվականին, դերասան Ուիլեմ Դեֆոն Մաքս Շրեքի դերը կատարեց «Վամպիրի ստվեր» ֆիլմում։ Կինոնկարի սյուժեն հիմնված է այն բանի վրա, որ Մաքս Շրեքն իրականում վամպիր է եղել և այդ պատճառով, նա կարողացել է այդքա լավ կերպավորել կոմս Օռլոքին։
Դերասանի պատվին է անվանվել Քրիստոֆեր Ուոքենի խաղացած Թիմ Բարթոնի «Բեթմենը վերադառնում է» ֆիլմի կերպարը


== Ընտրված ֆիլմագրություն ==
Նոսֆերատու։ Սարսափի սիմֆոնիա (1922) — Կոմս Օռլոք
Փողոց (1923) — կույր մարդ
Մեծն դքսի ֆինանսները (1924)


== Գրականություն ==
Stefan Eickhoff: Max Schreck — Gespenstertheater (2007), ISBN 3-936298-54-8


== Ծանոթագրություններ ==
Կլոոգառաննա

Կլոոգառաննա (էստ․՝ Kloogaranna), գյուղ Էստոնիայի Հարյումաա նահանգի Կեիլա շրջանում։
2011 թվականի տվյալներով գյուղում բնակվում էր 213 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Mercedes-Benz CLK-դաս

Mercedes-Benz CLK-դաս (գերմ.՝ Coupe Leicht Kurz) կուպե միջին դասի, ստեղծվել է W202 և W203 բազային պլատֆորմերի վրա, այն դուրս է գալիս 1996 թվականին և արտադրվում մինչև 2009 թվական։
Արտադրությունից մինչև 2008 թվական ավտոմեքենան վաճառվել է 700 000 օրինակով։


== Առաջին սերունդ (W208/A208) ==
CLK-ի առաջին շարքը ցուցադրվել է 1996 թվականին, 3 տարի անց ինչ ստեղծվել էին Mercedes-Benz W202-ը և C-դասը։ ներառում է կայունության հսկողությունը, քարշի հսկողություն և հակաարգելափակման համակարգ։ Ավտոմեքենան ներառում է ավտոմատ փոխանցման տուփ (4 աստիճան արագության փոխանցման տուփ և 5 աստիճան փոխանցման տուփ) և ունի տարատեսակ բենզինային շարժիչներ։

CLK 200։ 2լ ծավալով շարժիչ, 4 մխոցանի և 136 ձիաուժ
CLK 200 Kompressor։ 2լ ծավալով շարժիչ, 4 մխոցանի և 163 ձիաուժ
CLK 230 Kompressor։ 2,3 ծավալով շարժիչ, 4 մխոցանի և 193/197 ձիաուժ
CLK 320։ 3,2 ծավալով շարժիչ, 6 մխոցանի և 218 ձիաուժ
CLK 430։ 4,2 ծավալով շարժիչ, 6 մխոցանի և 279 ձիաուժ
CLK 55 AMG։ 5,4 ծավալով շարժիչ, 8 մխոցանի և 347 ջիաուժ


=== CLK GTR ===
Mercedes-Benz CLK GTR-ը իրենից ներկայացնում է էքսկլյուզիվ մոդել, 6,9լ ծավալով բենզինային շարժիչ, ամենաբարձր 620 ձիաուժ հզորությամբ։
Ճանապարհային տարբերակը արտադրվել է սահմանապակ չափով՝ 25 օրինակով։


== Երկրորդ սերունդ (C209/A209) ==
CLK-ի երկրորդ սերնդի դիզայնը գծագրվել է 2003 թվականին, սա դարձավ 2004 թվականին արտադրվող կաբրիոլետի նախատիպը։ Այս շարքը CLK դասը ունի 61 մմ երկարություն, 18 մմ լայնություն և 28 մմ բարձրություն։


== Պատկերասրահ ==
Անվերջ փոքր

Անվերջ փոքրը սովորաբար օգտագործում են արտահայտելու այն գաղափարը, որ օբյեկտները այնքան փոքր են, որ հնարավոր չէ նրանց տեսնել կամ չափել։ Մաթեմատիկայում անվերջ փոքրը թվային հաջորդականություն կամ ֆունկցիա է, որը ձգտում է զրոյի։
Անվերջ փոքրը 17-րդ դարի Նոր լատիներենից սերում՝ մետաղադրամի դաջվածք infinitesimus, որը սովորաբար վերաբերում է «անվերջին՝ տարրի համարակալմանը» հաջորդականության մեջ։


== Տես նաև ==
Անվերջ փոքր և անվերջ մեծ
Արամայիս Բայբուրտցյան

Արամայիս Արամի Բայբուրտցյան (հունիսի 17 (30), 1905, Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - հուլիսի 18, 1965(1965-07-18), Երևան, Հայկական ԽՍՀ, ԽՍՀՄ), հայազգի խորհրդային անասնաբույժ, անասնաբուժական գիտությունների դոկտոր (1962 թ.), պրոֆեսոր (1961 թ.), ՀԽՍՀ գիտության վաստակավոր գործիչ (1961 թ.)։


== Կենսագրություն ==
1932 թվականին ավարտել է Անդրկովկաս (Երևանի) անասնաբուծական-անասնաբուժական ինստիտուտը։ 1951-1953 թվականներին եղել է Հայկական անասնաբուծության-անասնաբուժության ԳՀԻ-ի տնօրեն, 1962-1965 թվականներին ղեկավարել է Գյուղատնտեսության կենդանիների ամորձատման համամիութենական ԳՀԸ։ Բայբուրտցյանի գիտահետազոտական աշխատանքները վերաբերում են ձիերի մնդավի ու այլ մարմնահատվածների վիրաբուժական հիվանդությունների բուժման հարցերին։ Մշակել է գյուղատնտեսական կենդանիների սեռական գեղձերի ֆունկցիայի դադարեցման նոր մեթոդը, որը կիրառվում է ինչպես ԽՍՀՄ–ում, այնպես էլ արտասահմանյան երկրներում (ԱՄՆ, ճապոնիա, Հունգարիա և այլն)։ Գ․ Կ․ Ափինյանի հետ միասին առաջարկել է հորթերին կաթնածծիչներով կերակրելու եղանակ, որի համար 1939 թվականինի պարգևատրվել է ԽՍՀՄ ժողովրդական տնտեսության նվաճումների ցուցահանդեսի ոսկյա մեծ մեդալով։ Եղել է Հայկական ՍՍՀ IV գումարման Գերագույն Սովետի դեպուտատ և ՍՄԿԿ XXII համագումարի պատգամավոր։


== Պարգևներ ==
Պարգևատրվել է Աշխատանքային կարմիր դրոշի շքանշանով։


== Երկեր ==
Արու կենդանիների սեռական գեղձերի ֆունկցիայի դադարեցումը (կրտումը), Ե․, 1959 թ.
Գյուղատնտեսական կենդանիների անատոմիայի և ֆիզիոլոգիայի հիմունքները, Երևան։ Հայպետհրատ, 1951 թ.
Կենդանիների ամորձիների սպերմատոգեն ֆունկցիայի դադարեցումը, Երևան։ Հայպետհրատ, 1955 թ.
Հայաստանի վայրի ոչխար, Երևան։ Ա. հ., 1948 թ.
Վիթ կամ պարսկական այծեղջերու, Երևան։ Ա. հ., 1948 թ.
Քարայծյամ։ (Համույր)։ Երևան։ Ա. հ., 1948 թ.


== Ծանոթագրություններ ==
Բրյանսկի (Զիմովնիկի շրջան)

Բրյանսկի (ռուս.՝ Брянский), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Կամիշևսկի գյուղական համայնքի կազմի մեջ։
Բարետիկին

Բարետիկին, հայկական իգական անուն։ Առաջացել է հայերեն բարի և տիկին բառերից։


== Գործածություններ ==
Բարետիկին, կին պարոն Վարդանի, ով տվել է մի Ավետարան (թվականն անհայտ)։


== Ծանոթագրություններ ==
Նովոսյոլկի (գյուղ, Ստանովլյանսկի շրջան)

Անվան այլ կիրառումների համար տե՛ս՝ ՆովոսյոլկիՆովոսյոլկի (ռուս.՝ Новосёлки), գյուղ Ռուսաստանի Լիպեցկի մարզի Ստանովլյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միդ շրջան (Կենտուկի)

Անվան այլ կիրառումների համար տե՛ս՝ Միդ շրջան (այլ կիրառումներ)Միդ շրջան (անգլ.՝ Meade County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 798 կմ² է, բնակչությունը՝ 28.602 մարդ (2010 թ. տվյալներով)։ Շրջկենտրոնն է Բրանդենբուրգ բնակավայրը։ Կազմավորվել է 1823 թ.։
Լալե

Լալե (ֆր.՝ Lalaye), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 447 մարդ, բնակչության խտությունը` 54.65 մարդ/կմ²։ Բնակավայրը զբաղեցնում է 8.18 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 274 աշխատունակ (15-64 տարեկան)  բնակիչ, որոնցից ակտիվ էին 215-ը, իսկ ոչ ակտիվները` 59։ Ակտիվության ցուցանիշը կազմում է 78,5 %։ 215 աշխատունակ մարդկանցից աշխատել է 191 անձ (104 տղամարդ և 87 կին)։ Գործազուրկ են եղել 24 անձ (12 տղամարդ և 12 կին)։ 59 անաշխատունակներից 11-ը եղել են աշակերտներ կամ ուսանողներ, 30-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարասու (Արգուտի վտակ)

Անվան այլ կիրառումների համար տե՛ս՝ Կարասու (այլ կիրառումներ)Կարասու (ռուս.՝ Карасу), գետ Ռուսաստանում, հոսում է Ալթայի Հանրապետությունով։ Գետաբերանը գտնվում է Արգուտ գետի ձախ ափից 82 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրատնտեսային տեղամասը՝ Կատուն, գետի ենթաավազանը Բիա և Կատուն գետն է, գետի գետային ավազանը 
Իրտիշ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 13010100312115100004745
Կոդը ըստ հիդրոլոգիական հետազոտության (ՌԴ) — 115100474
Ավազանի կոդը — 13.01.01.003
Ծավալի համարը ըստ ՌԴ-ի — 15
Թողարկումը ըստ ՌԴ-ի — 1


== Ծանոթագրություններ ==
Լիվոռնո

Լիվոռնո (իտալերեն՝ Livorno), քաղաք Իտալիայում, Տոսկանա մարզում։ Նավահանգիստ է Լիգուրյան ծովի ափին։


== Անվանում ==
Միջին դարերում եղել է ամրոց։ Անվանումն առաջացել է հնում արդի Խորվաթիայի տարածքում բնակվող լիբուոններ ցեղի անունից։ Անտիկ դարաշրջանում անվանվել է Portus Herculic «Հերկուլեսի նավահանգրվան»՝ Հերկուլեսին նվիրված նավահանգիստ (դիցաբանական հերոս Հերակլեսի պաշտամունքը շատ տարածված էր Միջերկրական ծովի ափերին գտնվող հին հունական գաղութներում)։


== Ոսկանյան տպարան ==
Ոսկան Երևանցին հայերեն տպագիր Աստվածաշունչ կազմելու նպատակով տեղափոխվել է Լիվոռնո 1662 թվականին։ Սակայն Կաթոլիկ եկեղեցու հետ ունեցած խնդիրների պատճառով Աստվածաշունչը տպագրվել է Ամստերդամում։ 
1670 թվականին Ոսկան Երևանցին Ֆրանսիայից Իտալիա տեղափոխվելու ցանկությամբ վերադառնում է Լիվոռնո և տպագրում իտալացի հայտնի ճիզվիտ Ռոբերտ Բելարմինի «Վարդապետութիւն քրիստոնէական» երկի առաջին հայերեն թարգմանությունը։ Նույն տարում տպագրվում է նաև Հովհաննես Հոլովի առաջին տպագիր գիրքը՝ «Պարտէզ հոգևոր» երկի հայերեն թարգմանությունը։ Սակայն ֆինանսական նպատակահարմարությունից ելնելով՝ Ոսկան Երևանցին տպարանը շուտով տեղափոխում է Մարսել։   


== Ծանոթագրություններ ==
Կուզաղրի

Կուզաղրի, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Քվեմո Արքևանի

Քվեմո Արքևանի (վրաց.՝ ქვემო არქევანი), գյուղ Վրաստանում։ Գտնվում է Քվեմո Քարթլիի մարզի Բոլնիսի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 769 մարդ։


== Ծանոթագրություններ ==
(4835) 1989 BQ

(4835) 1989 BQ, աստերոիդ Յուպիտերի տրոյացիներից։ Հայտնաբերվել է 1989 թվականի հունվարի 29-ին Մասայուկի Իվամոտոյի և Թոշիմասա Ֆուրութայի կողմից Տոկուշիմա-Կայնանում։
Միջին հեռավորությունը Արեգակից կազմում է 5,183326 ա. մ., առավելագույնը մոտենում է 3,8792 ա. մ. հեռավորության վրա և հեռանում 6,4875 ա. մ.։ Արեգակի շուրջ մեկ ամբողջական պտույտ է կատարում 4310,34 երկրային օրվա ընթացքում, իր ուղեծրով շարժվելով միջինում 0,08352 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4835) 1989 BQ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)